ટોચના પોલીસ સૂત્રોમાંથી સાંપડતા નિર્દેશ મુજબ કિરીટ જોષીની હત્યાની સોપારી બાબતે પણ રસપ્રદ બાબતો પ્રકાશમાં આવી છે. વિદેશથી સૌ પ્રથમ મહેસાણામાં અંધારીઆલમ સાથે સંકળાયેલાઓને સોપારી આપવામાં આવી હતી. આ બાબતે ઢીલ થતા અન્ય ધંધાદારી હત્યારાઓને સોપારી આપવામાં આવી હતી. દરમિયાન પ્રથમ જેમને સોપારી આપવામા આવેલી તેમને આ બાબતે જાણ થઈ જતા તેઓએ જેમને સોપારી આપી હતી તેમનો સંપર્ક કરી સીધા હત્યાને અંજામ આપવા જામનગર પહોંચી ગયા હતા. આ સોપારી બે કરોડમાં લેવામાં આવી હતી.